Eon (tegneserie)

Eon er en tegneserie av den norske tegneserieskaperen Lars Lauvik. Serien er en videreutvikling av serien Wildlife. Serien så dagens lys i 1998, da den ble tatt inn som gjesteserie i Dagbladet. Siden 2000 har Eon vært en av de mest populære biseriene i bladet Pondus. I 2005 ble serien utgitt i bokformat, med tittelen Galskap satt i system. Eon ble utgitt som seriemagasin årene 2009-2012.Navnet Eon er gammelgresk, og er en avledning av verbet "å være" (Eimi). Ordet brukes gjerne i betydningen "evighet". Ifølge seriens opphavsmann ble serien skapt for «å kunne dele ut ballespark til makthaverne i det uendelige».


== Seriens innhold ==
Eon handler om dagliglivet til en vennegjeng bestående av blant annet Tetra – en maursluker – Freddy – en røyskatt – og Gud. Hverdagen deres er nesten aldri normal, og de havner ofte i absurde situasjoner. 
Som følge har mange virkelige personer blitt parodiert i serien, bl. a. Kjell Magne Bondevik, Kristin Krohn Devold, Erna Solberg, Trond Giske, Jens Stoltenberg, Petter Solberg, Anne Holt, Dorthe Skappel, Mike Tyson og Osama bin Laden.
Humoren i Eon er ofte absurd og surrealistisk.I tillegg er humoren ofte rik på popkulturelle referanser. Figurer fra filmer som Alien og Nattsvermeren har gjort gjesteopptredener. 


== Figurer ==
Tetra (maursluker) er seriens hovedfigur. Han er engstelig, lett hysterisk og kronisk uheldig. Nærmest ikke-eksisterende sosiale antenner og evig jomfru.Freddy (røyskatt) er Tetras beste venn, og havner ofte i problemer sammen med (og på grunn av) Tetra.Gud. Pensjonert skaper som har overlatt jobben sin til sønnen sin, Jesus. I serien er Gud en impulsiv og noe barnslig spilloppmaker. Lauvik har sagt at Gud var en karakter han visste måtte være med.Gonzales (kanin) jobber som førsøkskanin. I denne jobben tester han stadig ut nye medisiner, og dette har gjort ham mentalt ustabil.Rosa er den eneste personen med relativt normalt utseende, oppførsel og intelligens.Fru Peppermø Übervaffelmeißter i det lokale bedehuset.Arcatus Utenomjordisk dømt til livstidsstraff på jorden.Smoochie Teddybjørn som røyker og det som verre er. (Egentlig teddy-binne, dvs. kvinnelig bjørn.)Quack Liten fugl som ikke sier stort. Jobber som pengeinnkrever i særdeles vanskelige saker.Eileen Datteren til Arcatus og "Kjell Magne Bondevik".Lars Tegneren figurerer også selv i serien til tider.Deadlinespøkelset Grønn monsterlignende skikkelseTidsklemma Menneskekropp med klokke som hode. Jobber på lag med DeadlinespøkelsetDodraugen Bor i toalettsystemet under huset Tetra bor i.Sulle Illustratør i Fiksjon forlag. (Lite aktiv i serien)Tetra's kjøkkenapplikasjoner


== Månedsblad ==
Eon-bladet kom ut med 6 nummer i 2009, 10 nummer både 2010 og 2011, og 6 nummer i 2012 før det ble lagt ned. Etter bladets nedleggelse gjorde serien comeback i Pondus-bladet, og har fortsatt å komme ut som album og i bokform.Av biserier i Eon-bladet kan nevnes: Kamikazekaniner, Låven og Blacksad. Lauvik har også med to av hans andre serier i bladet: Oppgulp og Wildlife.


== Bok-samlinger ==
Disse bøkene inneholder både Eon, Oppgulp og Wildlife (alle av Lauvik) og er innbundet i hardperm.

2005 Eon: Galskap satt i system ISBN 82-509-5411-4 (Schibsted)
2006 Eon: Naiv. Hyper. ISBN 82-509-5590-0 (Schibsted)
2007 Eon: Vonde minner ISBN 978-82-429-3392-8 (Egmont Serieforlaget)
2008 Eon: Lavmål mot nye høyder ISBN 978-82-429-3698-1 (Egmont Serieforlaget)
2009 Eon: Tatt av kvinner ISBN 978-82-429-4057-5 (Egmont Serieforlaget)
2010 Eon: Den sjette sjansen ISBN 978-82-429-4195-4 (Egmont Serieforlaget)
2011 Eon: Syvende Mor i Bedehuset ISBN 978-82-429-4439-9 (Egmont Serieforlaget)
2012 Eon: Den åttende landeplage ISBN 978-82-429-4688-1 (Egmont Serieforlaget)


== Album ==
2002 Eon: Banaliteter & snurrepiperier (Bladkompaniet)
2003 Eon: Nedturen fortsetter (Bladkompaniet)
2003 Eon: Lukk opp din hjertedør! (Bladkompaniet) (Lauviks tittel: Østrogenmanipulering) (utg.1. september 2003)
2004 Eon: Mørkeredd (Schibsted) (utg. i april)
2004 Eon: Nå er det jul (Schibsted)
2005 Eon: Testing, testing... (Schibsted)
2005 Eon: Engler i snøen (Schibsted)
2006 Eon: Gudene er gale (Schibsted)
2006 Eon: Julen 2006 (Schibsted)
2007 Eon: Et midtsommernattsmareritt (Egmont Serieforlaget)
2007 Eon: Julen 2007 (Egmont Serieforlaget)
2008 Eon: Død og fordervelse (Egmont Serieforlaget)
2008 Eon: Syv slag til jul (Egmont Serieforlaget)
2012 Eon Våralbum! Bare Eon! (Egmont Serieforlaget)


== Spesialhistorier ==
2003 Soldat 03 (Tillitsmannsordningen i Forsvaret) (inneholder spesialhistorie med Eon og Wildlife)
2004 Soldat 04 (Tillitsmannsordningen i Forsvaret) (s. 19-23 er spesialhistorie med Eon)


== Referanser ==